open-index/open-wikipedia-markdown huggingface dataset:
Ρατατούι

Το **Ρατατούι** (Γαλλικά: *Ratatouille* - προφέρεται: *RAT-ə-TOO-ee*), είναι ένα βραστό πιάτο με λαχανικά από τη Γαλλική Προβηγκία, προερχόμενο από τη Νίκαια και το οποίο ενίοτε αποκαλείται και ως «ρατατούι νίκαιας» (*ratatouille niçoise*). Οι συνταγές καθώς και οι χρόνοι μαγειρέματος ποικίλουν σε μεγάλο βαθμό, αλλά, τα κοινά συστατικά περιλαμβάνουν ντομάτα, σκόρδο, κρεμμύδι, κολοκυθάκι, μελιτζάνα, κόκκινη πιπεριά (φούσκα) και κάποιο συνδυασμό φυλλωδών πράσινων βοτάνων, τα οποία είναι κοινά στην περιοχή.

## Προέλευση — Ετυμολογία
μικρογραφία|αριστερά|Έναρξη μαγειρέματος του πιάτου ρατατούι σε χύτρα.
Η λέξη ρατατούι (*ratatouille*) προέρχεται από την οξιτανική *ratatolha* και συγγενεύει με τις γαλλικές *ratouiller* και *tatouiller*, εκφραστικές μορφές του ρήματος *touiller*, που σημαίνει "να ανακατεύουμε" (Αγγλικά: "*to stir up*"). Από τα τέλη του 18ου αιώνα, στα Γαλλικά, απλώς υποδήλωνε ένα τραχύ βρασμένο φαγητό. Το μοντέρνο ρατατούι&nbsp;– με ντομάτες ως βάση για τα σοταρισμένα σκόρδο, κρεμμύδι, κολοκύθι, μελιτζάνα, πιπεριά (φούσκα), ματζουράνα, μάραθο και βασιλικό ή δάφνη και θυμάρι, ή ένα μείγμα πράσινων βοτάνων όπως βότανα Προβιγκίας - δεν εμφανίζεται σε γραπτή μορφή έως περίπου το 1930.
Αρχείο:LL-Q150 (fra)-Isabelle Fabriès (Culex)-ratatouille.wav
## Προετοιμασία
μικρογραφία|αριστερά|Μαγειρεμένο ρατατούι σε χύτρα.
Η συγγραφέας φαγητών και ποτών του *[[The Guardian]]* *Felicity Cloake*, έγραψε το 2016 ότι, λαμβάνοντας υπόψη τη σχετική πρόσφατη προέλευση του ρατατούι (*ratatouille* - εμφανίζεται για πρώτη φορά το 1877), υπάρχει μια μεγάλη ποικιλία τρόπων προετοιμασίας του. Η *Larousse Gastronomique* ισχυρίζεται ότι «σύμφωνα με τους ακριβολόγους, τα διάφορα λαχανικά θα πρέπει να μαγειρεύονται χωριστά, στη συνέχεια να συνενώνονται και να μαγειρεύονται μαζί, αργά έως ότου επιτευχθεί μια ομαλή, κρεμώδης σύσταση», έτσι ώστε (σύμφωνα με τον πρόεδρο της επιτροπής του *Larousse* *Joël Robuchon*) «κάθε [λαχανικό] θα έχει την αυτή καθ' αυτή πραγματική γεύση».

## Παρόμοια πιάτα
μικρογραφία|Ιμάμ Μπαϊλντί σε κονφί.
Παρόμοια πιάτα υπάρχουν σε πολλές κουζίνες. Αυτά περιλαμβάνουν: *pisto* (*Castilian-Manchego*, Ισπανίας), *samfaina* (Καταλονίας, Ισπανίας), *tombet* (Μαγιόρκας), *ciambotta*, *caponata* και *peperonata* (Ιταλίας),  μπριάμ και τουρλού (Ελλάδας), *şakşuka* και *türlü* (Τουρκίας), ατζαπσαντάλι (*ajapsandali* - Γεωργίας), *lecsó* (Ουγγαρίας) και *zaalouk* (Μαρόκου). Διάφορες περιοχές της Ινδικής υποηπείρου έχουν τις δικές τους παραλλαγές βραστών χειμερινών λαχανικών. Στο Γκουτζαράτ φτιάχνουν τα *Undhiyu*, το *Avial* (Κεράλας) και το *Sukto* (Βεγγάλης). Το *[[Confit byaldi]]* είναι μια παραλλαγή του πιάτου και το οποίο δημιουργήθηκε από τον *Michel Guérard*.

## Δείτε επίσης
* *[[Confit byaldi]]*

## Παραπομπές


## Εξωτερικοί σύνδεσμοι

*  Συνταγή (στα Γαλλικά) από τη ''Larousse Cuisine'' 

Κατηγορία:Κουζίνα Προβηγκίας
Κατηγορία:Κουζίνα Οξιτάνης
Κατηγορία:Γαλλικά βραστά
Κατηγορία:Πιάτα μελιτζάνας
Κατηγορία:Πιάτα λαχανικών
Κατηγορία:Γαλλική κουζίνα
Λουδοβίκος Γ΄ της Ολάβα

Ο **Λουδοβίκος Γ΄**, πολων. Ludwik IΙI z Brieg (πριν το 1405 - πριν τις 18 Ιουνίου 1441) από τον Οίκο των Πιαστ-Σιλεσίας ήταν δούκας της Ολάβας/Όλαου (από το 1419/20) και δούκας του Λούμπιν/Λύμπεν και Χόινουφ/Χάυναου (από το 1431).

## Βιογραφία
Ήταν ο τρίτος γιος του Ερρίκου Θ΄ δούκα του Μπζεγκ, Λούμπεν & Ολάβα και της Άννας των Πιαστ-Σιλεσίας-Οπόλε, κόρης του Πσεμύσλαφ Α΄ Νόσακ δούκα του Τσέσυν.

## Οικογένεια
Νυμφεύτηκε το 1432 τη Μαργαρίτα των Πιαστ-Σιλεσίας-Οπόλε, κόρη του Μπόλκο Δ΄ δούκα του Οπόλε και είχε τέκνα:
* Ιωάννης Α΄ 1425-1453, δούκας του Λούμπιν/Λύμπεν.
* Ερρίκος Ι΄ 1426-1452, δούκας του Χόινουφ/Χάυναου.

## Παραπομπές


## Πηγές
* Marek, Miroslav. "Complete Genealogy of the House of Piast: Silesia". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy.

Κατηγορία:Οίκος των Πιαστ-Σιλεσίας
Τουντούμα

Η **Τουντούμα** (αγγλικά / σουαχίλι: *Tunduma*) είναι πόλη στην Περιφέρεια Σόνγκουε (*Songwe Region*) της Τανζανίας, στα σύνορα μεταξύ Τανζανίας και Ζάμπια. Η Τουντούμα συνορεύει από τα δυτικά και βόρεια με την Περιοχή Μόμπα (*Momba District*), ανατολικά από την Περιοχή Ιλέτζε (*Ileje District*) και νοτίως με τη Ζάμπια.  
Έχει συνοριακούς σταθμούς τόσο για την *Tanzam Highway* όσο και τον σιδηρόδρομο *TAZARA* (για τον οποίο έχει και σταθμό) συνδέοντας έτσι τά δυο κράτη. Απέναντι από την Τουντούμα και νοτίως αυτής, βρίσκεται στη Ζάμπια, η κωμόπολη Νακόντε (*Nakonde*). Βρίσκεται 103 χλμ. νοτιοδυτικά της Μπέυα (*Mbeya*). Είναι επίσης η διασταύρωση για τον ασφαλτοστρωμένο δρόμο ο οποίος διασχίζει τη Σουμπαουάνγκα (*Sumbawanga*) μέσω των απομακρυσμένων μακρινών δυτικών περιοχών της Τανζανίας έως το Κασούλου (*Kasulu*) και το Κιμπόντο (*Kibondo*) στα βορειοδυτικά.

Σύμφωνα με την απογραφή του 2002, είχε 34.461 κατοίκους, ενώ, κατά το 2012 αυξήθηκαν σε 97.562 άτομα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σόνγκουε 
* Βουάουα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Σόνγκουε
Κατηγορία:Επαρχίες της Τανζανίας
Κατηγορία:Διέλευση των συνόρων Τανζανίας-Ζάμπια
Βουάουα

Η **Βουάουα** (Αγγλικά: *Vwawa*, Σουαχίλι: *Jimbo la Vwawa*), είναι διοικητικό τμήμα στην Περιοχή Μπόζι (*Mbozi District*) και το διοικητικό κέντρο στην Περιφέρεια Σόνγκουε (*Songwe Region*), στην Τανζανία.

Σύμφωνα με την απογραφή του 2002, το τμήμα είχε συνολικό πληθυσμό 19.298 άτομα, ενώ, το 2012 ο πληθυσμός ανήλθε σε 56.256 κατοίκους.

Οι κυριώτερη φυλή στη Βουάουα (*Vwawa*) είναι η *Nyiha*, άλλες φυλές που υπάρχουν επίσης είναι οι *ndali*, *chagga*, *nyakyusa* και *lambya*.

Η κύρια ασχολία των κατοίκων είναι η γεωργία.

## Συνωνυμίες
Στην Τανζανία, υπάρχουν και άλλες τοποθεσίες με την ίδια ονομασία όπως:
* Ρυάκι, στην Περιφέρεια Μπέυα (*Mbeya Region*)
* Κατοικημένη περιοχή, στο Μουεμπενκόσουε (*Mwembenkoswe*), Καλάμπο (*Kalambo*), στην Περιοχή Καλάμπο (*Kalambo District*)
* Διοικητικός τομέας, στην Περιφέρεια Μπέυα (*Mbeya Region*)

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σόνγκουε 
* Περιοχή Μπόζι

## Σημειώσεις


;Παραπομπές σημειώσεων


## Παραπομπές


Κατηγορία:Κατοικημένες περιοχές στην Περιφέρεια Σόνγκουε
Κατηγορία:Τμήματα της Τανζανίας
Κατηγορία:Επαρχίες της Περιφέρειας Σόνγκουε
Κατηγορία:Επαρχίες της Τανζανίας
Σπύρος Πνευματικός

Ο **Σπύρος Πνευματικός** (1964) είναι Έλληνας πολιτικός, ιατρός και πανεπιστημιακός. Το 2019 εξελέγη βουλευτής Ευβοίας με τη Νέα Δημοκρατία. 

## Βιογραφικό

Σπούδασε στην Ιατρική Σχολή του Εθνικού και Καποδιστριακού Πανεπιστημίου Αθηνών (ΕΚΠΑ), έκανε την ειδικότητά του στην Ορθοπεδική στο Baylor College of Medicine στο Χιούστον και εξειδικεύτηκε στη χειρουργική της σπονδυλικής στήλης στο ίδιο Πανεπιστήμιο. Μετά την ολοκλήρωση της εκπαίδευσης του πήρε τον τίτλο του Assistant Professor στο Baylor College of Medicine και του Αναπληρωτή Διευθυντή της Ορθοπεδικής σε ένα από τα μεγαλύτερα κέντρα τραύματος της Αμερικής, το Ben Taub General Hospital.

Έζησε 14 χρόνια στις ΗΠΑ ακολουθώντας ακαδημαϊκή και κλινική σταδιοδρομία και το 2003 επέστρεψε στην Ελλάδα στη θέση του Επίκουρου Καθηγητή Ορθοπεδικής στο ΕΚΠΑ.

Σήμερα είναι Καθηγητής Ορθοπεδικής στο ΕΚΠΑ και διευθυντής της Γ’ Πανεπιστημιακής Κλινικής στο νοσοκομείο ΚΑΤ.  Παράλληλα, είναι Καθηγητής Ορθοπεδικής στο Baylor College of Medicine στις ΗΠΑ.

Διετέλεσε αναπληρωτής πρόεδρος της Εθνικής Επιτροπής Βιοηθικής και Δεοντολογίας από το 2013 μέχρι το 2015.

Είναι μέλος διεθνών ιατρικών εταιριών όπως American Academy of Orthopedic Surgeons, North American Spine Society, European Spine Society, AO Trauma, AO  Spine. Έχει συμμετάσχει σε πολλαπλά επιστημονικά ερευνητικά προγράμματα και έχει μεγάλο αριθμό δημοσιεύσεων σε υψηλού επιστημονικού κύρους περιοδικά.

Στις εκλογές του 2023 (Μάιος και Ιούνιος) εξελέγη βουλευτής στην Εύβοια και παρέδωσε την έδρα του στη Νέα Δημοκρατία.

Έχει επικριθεί για δήλωσή του σχετικά με το κόστος περίθαλψης ασθενών που είναι σε τελικό στάδιο. Στις 9 Ιουνίου τέθηκε εκτός εκλογικού αγώνα ενόψει των εκλογών της 25ης Ιουνίου από τον πρόεδρο της ΝΔ Κυριάκο Μητσοτάκη με αφορμή τη δήλωση.

## Παραπομπές


## Εξωτερικοί σύνδεσμοι
* Προφίλ στον δικτυακό τόπο της Βουλής
* Επίσημη ιστοσελίδα Σπύρου Πνευματικού

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Ευβοίας
Φρειδερίκος Α΄ της Λεγκνίτσα

Ο **Φρειδερίκος Α΄**, πολων. Fryderyk I z Liegnitz (3 Μαΐου 1446 - 9 Μαΐου 1488) από τον Οίκο των Πιαστ-Σιλεσίας ήταν δούκας του Χόινουφ & Στζέλιν (από το 1453), της Ολάβα & Λεγκνίτσα (από το 1454) του Μπζεγκ (από το 1481) και του Λούμπιν (από το 1482).

## Βιογραφία
Ήταν το μόνο τέκνο του Ιωάννη Α΄ δούκα του Λούμπιν, Χάινουφ, Μπζεγκ & Ζλοτορία και της Χέντβιχ των Πιαστ-Σιλεσίας, κόρης του Λουδοβίκου Β΄ δούκα του Μπζεγκ.

## Οικογένεια
Νυμφεύτηκε το 1474 τη Λουντμίλα του Ποντιέμπραντυ, κόρη του Γεωργίου της Βοημίας και είχε τέκνα:
* Ιωάννης Β΄ 1477-1495, δούκας της Λεγκνίτσα.
* Φρειδερίκος Β΄ 1480-1547, δούκας της Λεγκνίτσα, Μπζεγκ.
* Γεώργιος Α΄ 1482-1521, δούκας της Λεγκνίτσα, Μπζεγκ.

## Πηγές
* Marek, Miroslav. "Complete Genealogy of the House of Piast: Silesia". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy

## Παραπομπές


Κατηγορία:Οίκος των Πιαστ-Σιλεσίας
Ιωάννης Α΄ του Λούμπιν

Ο **Ιωάννης Α΄**, πολων. Jan I z Lüben ( 1425 - μετά τις 21 Νοεμβρίου 1453) από τον Οίκο των Πιαστ-Σιλεσίας ήταν δούκας του Λούμπιν/Λύμπεν (1441-1446, μαζί με τον αδελφό του ως συγκυβερνήτη), του Χόινουφ/Χάιναου (από το 1452), του Μπζεγκ/Μπρηγκ και της Ζλοτορία (1449-1450 μαζί με τον αδελφό του ως συγκυβερνήτη).

## Βιογραφία
Ήταν ο πρωτότοκος γιος του Λουδοβίκου Γ΄ δούκα της Ολάβα, Λούμπιν & Χάιναου και της Μαργαρίτας των Πιαστ-Σιλεσίας-Οπόλε, κόρης του Μπόλκο Δ΄ δούκα του Οπόλε.

## Οικογένεια
Νυμφεύτηκε το 1445 την εξαδέλφη του πατέρα του, τη Χέντβιχ των Πιαστ-Σιλεσίας (π.1433-1471), κόρη του Λουδοβίκου Β΄ δούκα του Μπζεγκ/Μπρηγκ και είχε τέκνα:
* Φρειδερίκος Α΄ 1446-1488, δούκας της Λεγκνίτσα & Στζέλιν.

## Παραπομπές


## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast: Silesia". Genealogy.EU.

## Εξωτερικοί σύνδεσμοι
* 

Κατηγορία:Οίκος των Πιαστ-Σιλεσίας
Κάστρο του Στουμ

Το **Κάστρο του Στουμ** (πολωνικά: *Zamek w Sztumie*) είναι κάστρο πλησίον της Λίμνης Ζαγιέζιερσκιε, επί της Οδού Γκάλλα Ανόνιμα, στο Στουμ της Πολωνίας. 

## Ιστορία
Το κάστρο ανεγέρθηκε σε γοτθικό αρχιτεκτονικό ρυθμό κατά τη διάρκεια της περιόδου μεταξύ 1326 και 1335, σε σχήμα πολυγώνου με δύο πύργους, στη θέση προγενέστερου παλαιού πρωσικού γκορντ. Το κάστρο λειτουργούσε ως έδρα Πρώσου φογκτ. Το κάστρο τέθηκε υπό τον έλεγχο του Βασιλείου της Πολωνίας το 1410. Μετά το πέρας του Δεκατριετούς Πολέμου (1454-66), το κάστρο αποτέλεσε έδρα σταρόστα. Το κάστρο καταστράφηκε κατά τη διάρκεια της περιόδου των πολέμων του Κατακλυσμού με απέναντι στη Σουηδική Αυτοκρατορία, ενώ, στη συνέχεια, ανακατασκευάστηκε τμηματικά από τους Πρώσους. Σήμερα, δύο πτέρυγες του κάστρου σώζονται, οι οποίες και ανακατασκευάστηκαν κατά τη διάρκεια του 19ου αιώνα, καθώς και ο πύργος της φυλακής, οι πύλες, καθώς και τα οχυρωματικά τείχη. Παλαιότερα, το κάστρο φιλοξενούσε το Κέντρο Πολιτισμού του Στουμ (πολωνικά: *Sztumskie Centrum Kultury*).  

## Παραπομπές


Κατηγορία:Κάστρα στην Πολωνία
Φρειδερίκος Β΄ της Λεγκνίτσα

Ο **Φρειδερίκος Β΄** ο *Μέγας*, πολων. Fryderyk II Legnicki *Wielki* (12 Φεβρουαρίου 1480 - 17 Σεπτεμβρίου 1547) από τον Οίκο των Πιαστ-Σιλεσίας ήταν δούκας της Λεγκνίτσα (από το 1488, με τους αδελφούς του ως το 1488 και το 1505) και του Μπζεγκ (από το 1521). 

## Βιογραφία
Ήταν ο δευτερότοκος γιος του Φρειδερίκου Α΄ δούκα της Λεγκνίτσα, Χόινουφ, Στζέλιν, Ολάβα, Λεγκνίτσα, Λούμπιν και της Λουντμίλας των Ποντιέμπραντυ, κόρης του Γεωργίου της Βοημίας.

Έγινε ο πιο διάσημος του Οίκου του ως ηγεμόνας της Λεγκνίτσα, λόγω της εξαιρετικής οικονομικής πολιτικής του στο δουκάτο. Επεκτάθηκε ως τον ποταμό Όντερ και έγινε ο ιδρυτής του δουκάτου Λεγκνίτσας-Βόλουφ-Μπζεγκ.

## Οικογένεια
Νυμφεύτηκε πρώτα το 1515 την Ελισάβετ των Γιαγκελόνων, κόρη του Καζίμιρ Δ΄ της Πολωνίας και είχε τέκνα:
* Χέντβιχ 1517, απεβ. νήπιο.

Το 1517 απεβίωσε η Ελισάβετ και ο Φρειδερίκος Β΄ έκανε δεύτερο γάμο το 1519 με τη Σοφία των Χοεντσόλερν, κόρη του Φρειδερίκου Α΄ μαργράβου του Βρανδεμβούργου-Άνσμπαχ και είχε τέκνα:
* Φρειδερίκος Γ΄ 1520-1570, δούκας της Λεγκνίτσα.
* Γεώργιος Β΄ 1586-1547, δούκας του Μπζεγκ.
* Σοφία 1525-1546, παντρεύτηκε τον Ιωάννη-Γεώργιο των Χοεντσόλερν, εκλέκτορα του Βρανδεμβούργου.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast: Silesia". Genealogy.E.

## Παραπομπές

Κατηγορία:Οίκος των Πιαστ-Σιλεσίας
Γεώργιος Β΄ του Μπζεγκ

Ο **Γεώργιος Β΄**, πολων. Jerzy II z Brieg (18 Ιουλίου 1523 - 7 Μαΐου 1586) από τον Οίκο των Πιαστ-Σιλεσίας ήταν δούκας του Μπζεγκ (από το 1547).

## Βιογραφία
Ήταν ο δευτερότοκος γιος του Φρειδερίκου Β΄ δούκα της Λεγκνίτσα, Μπζεγκ και της Σοφίας των Χοεντσόλερν, κόρης του Φρειδερίκου Α΄ του Βρανδεμβούργου-Άνσμπαχ.

## Οικογένεια
Νυμφεύτηκε το 1545 τη Βαρβάρα των Χοεντσόλερν, κόρη του Ιωακείμ Β΄ Έκτορα εκλέκτορα του Βρανδεμβούργου και είχε τέκνα:
* Ιωακείμ-Φρειδερίκος 1550-1602, δούκας των Ολάβα, Βόλουφ, Μπζεγκ, Λεγκνίτσα.
* Ιωάννης-Γεώργιος 1552-1592, δούκας της Ολάβα/Όλαου.
* Σοφία 1556-1594.
* Ελισάβετ-Μαγδαλημή 1562-1630, παντρεύτηκε τον Κάρολο Β΄ Ποντέμπραντυ δούκα του Μύνστερμπεργκ-Ελς.
* Βαρβάρα 1548-1565 απεβ. 17 ετών, Μαγδαληνή 1560-1562 απεβ. 2 ετών, μία κόρη 1561 απεβ. νήπιο.

## Παραπομπές


## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast: Silesia". Genealogy.EU.

Κατηγορία:Οίκος των Πιαστ-Σιλεσίας
Χριστιανός του Μπζεγκ

Ο **Χριστιανός**, πολων. Chrystian Brzeski-Legnicki (19 Απριλίου 1618 - 28 Φεβρουαρίου 1672) από τον Οίκο των Πιαστ-Σιλεσίας ήταν δούκας της Λεγκνίτσας (1653-54 & 63-64 με τους αδελφούς του), του Μπζεγκ (1639-54 με τους αδελφούς του), του Βόλουφ (1653-54 με τους αδελφούς του, μετά μόνος) και της Ολάβας (1639-54 με τους αδελφούς του, μετά μόνος). Από το 1664 ήταν ο μόνος κυβερνήτης της Λεγκνίτσα-Βόλουφ-Ολάβας.

## Βιογραφία
Ήταν ο τρίτος γιος του Ιωάννη-Χριστιανού δούκα του Μπζεγκ και της Δωροθέας-Σιβύλλας των Χοεντσόλερν, κόρης του Ιωάννη-Γεωργίου εκλέκτορα του Βρανδεμβούργου.

## Οικογένεια
Νυμφεύτηκε το 1648 τη Λουίζα των Ασκάνια, κόρη του Ιωάννη-Καζιμίρ πρίγκιπα του Άνχαλτ-Ντεσάου και είχε τέκνα:
* Καρολίνα 1652-1707, παντρεύτηκε τον Φρειδερίκο του Σλέσβιχ-Χόλσταϊν-Σόντερμπουργκ-Βήζενμπουργκ.
* Γεώργιος-Γουλιέλμος 1660-1675, δούκας της Λεγκνίτσα & Μπζεγκ.
* Λουίζα 1657-1660 απεβ. 3 ετών, Χριστιανός-Λουδοβίκος 1664 απεβ. νήπιο.

## Πηγές
* Prince W.K. von Isenburg & D. Schwennicke (1984). Europäische Stammtafeln (Vol III, Part I - Table 11), Marburg.
* Genealogical database by Herbert Stoyan[permanent dead link]
* Marek, Miroslav. "Complete Genealogy of the House of Piast: Silesia". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy.

## Παραπομπές


Κατηγορία:Οίκος των Πιαστ-Σιλεσίας
Ιωάννης Χριστιανός του Μπζεγκ

Ο **Ιωάννης-Χριστιανός**, πολων. Jan Chrystian z Brzeg (28 Αυγούστου 1591 - 25 Δεκεμβρίου 1639) από τον Οίκο των Πιαστ-Σιλεσίας ήταν δούκας του Μπζεγκ-Λεγκνίτσας-Βόλουφ (από το 1602, με τον αδελφό του ως συγκυβερνήτη ως το 1612) και της Ολάβας (από το 1605).

## Βιογραφία
Ήταν ο πρωτότοκος γιος του Ιωακείμ-Φρειδερίκου δούκα του Μπζεγκ, Λεγκνίτσας, Βόλουφ, Ολάβας και της Άννας-Μαρίας των Ασκάνια, κόρης του Ιωακείμ-Ερνέστου πρίγκιπα του Άνχαλτ.

## Οικογένεια
Νυμφεύτηκε πρώτα το 1610 τη Δωροθέα-Σίβυλλα των Χοεντσόλερν (1590-1625), κόρη του Ιωάννη-Γεωργίου εκλέκτορα του Βρανδεμβούργου και είχε τέκνα:
* Γεώργιος Γ΄ 1611-1664, δούκας του Μπζεγκ.
* Λουδοβίκος Δ΄ 1616-1663, δούκας του Μπζεγκ, Λεγκνίτσα, Βόλουφ.
* Χριστιανός 1618-1672, δούκας του Μπζεγκ, Λεγκνίτσα, Ολάβα.
* Σίβυλλα-Μαργαρίτα 1620-1657, παντρεύτηκε τον Γκέρχαρντ Ζ΄ κόμη του Ντένχοφ.
* Σοφία-Μαγδαληνή 1624-1660, παντρεύτηκε τον Κάρολο Φρειδερίκο των Ποντέμπραντυ δούκα του Μύνστερμπεργκ-Ελς. 
* Ροδόλφος 1617-1633 απεβ. 16 ετών, Ιωακείμ 1612-1613 απεβ. 1 έτους, Άννα-Ελισάβετ 1615-1616 απεβ. 1 έτους, Αύγουστος 1619-1629 απεβ. 1 έτους· Ερρίκος 1613, Ερνέστος 1614 (δίδυμος με τον Ερρίκο), Δωροθέα 1622, Αγνή 1622, απεβίωσαν νήπια.

Το 1626 ο Ιωάννης-Χριστιανός έκανε δεύτερο γάμο, με την Άννα-Χέντβιχ, κόρη του στρατάρχη Φρειδερίκου του Σιτς. Ο μοργανατικός γάμος έμεινε μυστικός και στη σύζυγο και τους απογόνους της δόθηκε ο τίτλος του *βαρόνου -ης της Λεγκνίτσα*. Η Άννα-Χέντβιχ ήταν 15 ετών και απεβίωσε 28 ετών. Είχαν τέκνα:
* Αύγουστος 1627-1679, βαρόνος της Λεγκνίτσα.
* Σιγισμούνδος 1632-1664, βαρόνος της Λεγκνίτσα. Με τη σύζυγό του Εύα-Ελεονώρα του Μπίμπραν-Μόντλαου δεν είχαν παιδιά.
* Ιωάννα-Ελισάβετ 1634-1673, παντρεύτηκε τον Ζντένκο Χοβόρα Μπέρκα βαρόνο του Ντουμπ ουντ Λάιπα. 
* Άννα-Χριστίνα 1636-1643 απεβ. 6 ετών, Δωροθέα-Σίβυλλα 1628-1629 απεβ. 1 έτους, Ερνέστος 1630-1631 απεβ. 1 έτους, ένας γιος 1629 απεβ. νήπιο.

## Παραπομπές


## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast: Silesia". Genealogy.EU.
* Genealogical database by Herbert Stoyan
* Morganatic and Unequal Marriages in German Law

## Εξωτερικοί σύνδεσμοι
* 

Κατηγορία:Οίκος των Πιαστ-Σιλεσίας
Κατεριανά Ρεθύμνης

Τα **Κατεριανά** ή **Κατεργιανά** είναι ημιορεινό χωριό του Δήμου Μυλοποτάμου στην Περιφερειακή Ενότητα Ρεθύμνης της Κρήτης σε υψόμετρο 400 μέτρα. 

## Γενικά στοιχεία
Τα Κατεριανά βρίσκονται νότια και δυτικά του Γεροποτάμου, σε απόσταση 45 χλμ. Α. από το Ρέθυμνο (μέσω Πάνορμο - Πέραμα) και 18 χιλιόμετρα νοτιοδυτικά από το Πέραμα (έδρα του δήμου). Ανατολικά και δίπλα στο χωριό είναι το Βενί ενώ νοτιοδυτικά η ιστορική μονή Δισκουρίου η οποία είναι μετόχι της μονής Χαλέπας και πιθανολογείται ότι έχει κτιστεί πάνω σε αρχαίο ιερό των Διόσκουρων. Ενοριακός ναός είναι η εκκλησία της Κοίμησης της Θεοτόκου και κοιμητηριακός ναός της Αγίας  Αναστασίας. 

Ως οικισμός αναφέρεται το 1925 στο ΦΕΚ 27Α - 31/01/1925 να προσαρτάται στην τότε  κοινότητα Γαράζου. Σύμφωνα με το σχέδιο Καλλικράτης, μαζί με το Βενί αποτελούν την τοπική κοινότητα Γαράζου που υπάγεται στη δημοτική ενότητα Κουλούκωνα του Δήμου Μυλοποτάμου και σύμφωνα την απογραφή του 2011 έχει πληθυσμό 3 κατοίκους.

## Εξωτερικοί σύνδεσμοι

* Η Μονή Δισκουρίου από τον ιστότοπο https://web.archive.org/web/20200602055150/http://www.explorecrete.com/

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου
Γεώργιος Γουλιέλμος της Λεγκνίτσα

Ο **Γεώργιος-Γουλιέλμος**, πολων. Jerzy IV Wilhelm książę Liegnitz (29 Σεπτεμβρίου 1660 - 21 Νοεμβρίου 1675) από τον Οίκο των Πιαστ-Σιλεσίας ήταν δούκας της Λεγκνίτσα & Μπζεγκ (από το 1672). Ήταν ο τελευταίος άρρην του κύριου κλάδου των Πιαστ, απογόνων του Βλαντίσλαφ Β΄ του *Εξόριστου*, υψηλού δούκα της Πολωνίας & δούκα της Σιλεσίας και γενάρχη του κλάδου των Πιαστ-Σιλεσίας.

## Βιογραφία
Ήταν ο μόνος γιος του Χριστιανού δούκα του Μπζεγκ και της Λουίζας των Ασκάνια, κόρης του Ιωάννη-Καζιμίρ πρίγκιπα του Άνχαλτ-Ντέσσαου.

Ο Χριστιανός είχε ζήσει εξόριστος στην Πολωνία και στο δουκάτο της Πρωσίας κατά τον Τριακονταετή Πόλεμο, καθώς ο πατέρας του Ιωαννης-Χριστιανός είχε περιπέσει στη δυσμένεια του Φερδινάνδου Β΄ των Αψβούργων. Τελικά το 1664 έγινε μόνος κύριος στη Λεγκνίτσα και το Μπζεγκ. Όταν το 1668 ο Ιωάννης Β΄ Καζιμίρ της Πολωνίας παραιτήθηκε, ο Χριστιανός έγινε υποψήφιος και για να κερδίσει τους παλαιούς ευγενείς, ήθελε να βαφτίσει τον γιο του "Μιέσκο" ή "Μπολέσλαφ" (παλαιά ονόματα των Πιαστ), αλλά οι Καλβινιστές κληρικοί του δουκάτου του αντιτέθηκαν, για να μην επιστρέψει ο παγανισμός στην Πολωνία. Ωστόσο ο γιος του μιλούσε Πολωνικά και φορούσε ενδύματα της Πολωνίας.  

Ο Γεώργιος-Γουλιέλμος απεβίωσε 15 ετών.

## Πηγές
* Genealogical database by Herbert Stoyan[permanent dead link]
* Marek, Miroslav. "Complete Genealogy of the House of Piast: Silesia". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy.

## Παραπομπές


Κατηγορία:Οίκος των Πιαστ-Σιλεσίας
Τρίγωνο Κιόνγκα

μικρογραφία|Το Τρίγωνο Κιόνγκα (''Kionga Triangle''), όπως εμφανίζεται σε έναν σύγχρονο Γερμανικό χάρτη της εποχής.
Το **Τρίγωνο Κιόνγκα** (Αγγλικά: *Kionga Triangle*, Γερμανικά: *Kionga-Dreieck*, Πορτογαλικά: *Triângulo de Quionga*), ήταν μια μικρή περιοχή στην Γερμανική Ανατολική Αφρική (ΓΑΑ) που βρίσκεται στα σύνορα με την Πορτογαλική Μοζαμβίκη. Η ίδια η περιοχή βρισκόταν στην Πορτογαλική πλευρά του Ποταμού Ρουβούμα που χρησίμευε ως σύνορο μεταξύ των δύο αποικιών. Ο κύριος οικισμός της ήταν η Κιόνγκα (σημερινή *Quionga*) ο οποίος το 1910, αριθμούσε περί τους 4.000 κατοίκους.

Έγινε Γερμανική κατοχή το 1894, αλλά, κατά τη διάρκεια του Α' Παγκοσμίου Πολέμου, τέθηκε υπό Πορτογαλικό έλεγχο τον Απρίλιο του 1916. Η μεταπολεμική Συνθήκη των Βερσαλλιών, επιβεβαίωσε ότι ο ποταμός ήταν το σύνορο μεταξύ της Ταγκανίκα, που τώρα είναι υπό Βρετανικό έλεγχο και της Πορτογαλικής Μοζαμβίκης. Το τρίγωνο, ήταν το μοναδικό έδαφος που με τη Συνθήκη, απονεμήθηκε στην Πορτογαλία.

Σήμερα, το πρώην τρίγωνο Κιόνγκα αποτελεί μέρος της Επαρχίας *Cabo Delgado* στη Μοζαμβίκη.

## Δείτε επίσης
* Ποταμός Ρουβούμα
* Αγροτική Περιοχή Μτουάρα
* Μάχη του Νγκομάνο
* Μάχη της Λιόμα

## Σημειώσεις


;Παραπομπές σημειώσεων


## Παραπομπές


## Πρόσθετη ανάγνωση
* Thomas, H. B., "The Kionga Triangle", *Tanganyika Notes and Records* Volume 31 1951, pages 47–50.

Κατηγορία:Πρώην Γερμανικές αποικίες
Κατηγορία:Πρώην Πορτογαλικές αποικίες
Κατηγορία:Στρατιωτική ιστορία της Γερμανικής Ανατολικής Αφρικής
Κατηγορία:Ιστορία της Μοζαμβίκης
Πολύβοια

Στην ελληνική μυθολογία, η **Πολύβοια** είναι όνομα, που μπορεί να αναφέρεται στα παρακάτω πρόσωπα: 

* Αδερφή του Υάκινθου, που πέθανε παρθένα και πιστεύεται ότι μεταφέρθηκε στα Ηλύσια Πεδία από την Αφροδίτη, την Αθηνά και την Άρτεμη, μαζί με τον αδερφό της.  
* Πρώτη γυναίκα του Άκτορα.  
* Κόρη του Οικλή και της Υπερμνήστρας, αδελφή της Ιφιάνειρας και του Αμφιάραου.  
* Υπηρέτρια της Εκάβης, που βρήκε το πτώμα του Πολύδωρου.  
* Άλλη ονομασία για την Φιλονόμη, σύζυγο του Κύκνου και μητριά του Τέννη.  
* Θεϊκό προσωνύμιο της Άρτεμης ή της Περσεφόνης.  

## Παραπομπές

## Πηγές

* 

Κατηγορία:Πρόσωπα της ελληνικής μυθολογίας
Κατηγορία:Γυναίκες στην Ελληνική μυθολογία
Ιωακείμ Φρειδερίκος του Μπζεγκ

Ο **Ιωακείμ-Φρειδερίκος**, πολων. Joachim Fryderyk legnicko-brzeski (29 Σεπτεμβρίου 1550 - 25 Μαρτίου 1602) από τον Οίκο των Πιαστ-Σιλεσίας ήταν δούκας της Ολάβα & Βόλουφ (από το 1586, με τον αδελφό του ως συγκυβερνήτη ως το 1592) και του Μπζεγκ (από το 1595) και της Λεγκνίτσα (από το 1596).

## Βιογραφία
Ήταν ο πρωτότοκος γιος του Γεωργίου Β΄ δούκα του Μπζεγκ και της Βαρβάρας των Χοεντσόλερν, κόρης του Ιωάκείμ Β΄ Έκτορα εκλέκτορα του Βρανδεμβούργου.

## Οικογένεια
Νυμφεύτηκε το 1577 την Άννα-Μαρία των Ασκάνια, κόρη του Ιωακείμ-Ερνέστου πρίγκιπα του Άνχαλτ και είχε τέκνα:
* Ιωάννης-Χριστιανός 1591-1639, δούκας του Μπζεγκ-Λεγκνίτσα-Βόλουφ.
* Βαρβάρα-Αγνή 1593-1631, παντρεύτηκε τον Χανς-Ούλριχ φον Σάφγκοτς ουντ τσου Κύναστ ουντ Γκράιφενσταϊν, βαρόνο του Τράχενμπεργκ και Βάρμπρουνν.
* Γεώργιος-Ροδόλφος 1595-1653, δούκας της Λεγκνίτσα-Βόλουφ. 
* Μαρία-Σοφία 1601-1654.
* Άννα-Μαρία 1596-1602 απεβ. 6 ετών, Γεώργιος-Ερνέστος 1589 απεβ. 2 μηνών.

## Παραπομπές


## Πηγές
* Cawley, Charles, SILESIA, Medieval Lands database, Foundation for Medieval Genealogy,[self-published source][better source needed]
* Marek, Miroslav. "Complete Genealogy of the House of Piast: Silesia". Genealogy.EU.[self-published source][better source needed]
* Genealogical database by Herbert Stoyan

## Εξωτερικοί σύνδεσμοι
* 

Κατηγορία:Οίκος των Πιαστ-Σιλεσίας
Καζιμίρ Α΄ του Οπόλε

Ο **Καζιμίρ Α΄**, πολων. Kazimierz I opolski (π.1178/79 - 13 Μαΐου 1230) από τον Οίκο των Πιαστ-Σιλεσίας-Οπόλε ήταν δούκας του Οπόλε και Ρατσίμπους (1211-30).

## Βιογραφία
Ήταν ο μόνος γιος του Μιέσκο Α΄ υψηλού δούκα της Πολωνίας & δούκα της Κρακοβίας, Σιλεσίας, Ρατσίμπους, Οπόλε και της Λουντμίλας, ίσως των Πρεμυσλιδών της Βοημίας.

## Οικογένεια
Νυμφεύτηκε το 1212-20 τη Βιόλα, ίσως από τη Βουλγαρία και είχε τέκνα:
* Μιέσκο Β΄ π.1220-1246, δούκας του Οπόλε-Ρατσίμπους & Κάλις-Βιέλουν.
* Βλάντισλαφ π.1225-1281/82, δούκας του Κάλις, Βιελούν, Οπόλε-Ρατσίμπους.
* Ευφροσύνη 1228/30-1292, παντρεύτηκε πρώτα τον Καζιμίρ Α΄ των Πιαστ δούκα της Κουγιάβια και μετά τον Μέστβιν Β΄ των Σαμποριδών δούκα της Πομερανίας.
* Βενζεσλάβα π.1226/28;-μετά το 1230;, μοναχή στο Τσαρνοβόνσυ.

## Πηγές
* Cawley, Charles, SILESIA, Medieval Lands database, Foundation for Medieval Genealogy

Κατηγορία:Οίκος των Πιαστ-Σιλεσίας
Μεδέινα

μικρογραφία|258x258εσ
Η Μεδέινα (*Medeina*) (λιθουανικά *medis* - "δέντρο" ή *medė* - "δάσος"), είναι μία από τις κύριες θεότητες της Λιθουανικής μυθολογίας. Είναι επίσης γνωστή με το Λιθουανικό όνομα *Meža māte* (Μητέρα του δάσους). Συχνά αναφέρεται και με το όνομα *Žvorūnė* ή *Žvorūna* (προέρχεται από το *žvėris* - "θηρίο"). Είναι η θεά των δασών, των δέντρων και των ζώων. Το ιερό της ζώο είναι ο λαγός.

Ένα σλαβικό χρονικό του χρονογράφου Ιωάννη Μαλάλας ανέφερε τη θεά Μεδέινα (ως *Žvorūna)* και τρεις άλλους θεούς. Το *Hypatian Codex* που περιγράφει γεγονότα του 1252, ανέφερε ειδωλολατρικούς θεούς που λατρεύονταν ακόμη και από τον Βασιλιά Μιντάουγκας. Ανέφερε τη θεά Μεδέινα και μια ανώνυμη θεά. Υπάρχει μια ακαδημαϊκή διαμάχη για το εάν Μεδέινα είναι το όνομα της θεάς του λαγού που αναφέρεται στο *Codex* ή εάν αυτές οι δύο θεότητες είναι ανεξάρτητες μεταξύ τους. Ως μέρος του επίσημου πάνθεον, η θεά Μεδέινα εκπροσώπησε το στρατιωτικό συμφέρον των πολεμιστών και αργότερα αντικαταστάθηκε από τη *Žemyna*, θεά της γης που αντιπροσωπεύει το γεωργικό ενδιαφέρον των αγροτών. Τον 15ο αιώνα, ο Jan Długosz σύγκρινε τη θεά Μεδέινα με τη ρωμαϊκή θεά Νταϊάνα. Η θεά Μεδέινα αναφέρθηκε επίσης από τον *Jan Łasicki*, τον *Mikalojus Daukša* και το *Bychowiec Chronicle*.

Σύμφωνα με έρευνα του *Algirdas Julius Greimas*, η Μεδέινα ήταν ανύπαντρη και απρόθυμη να παντρευτεί παρόλο που ήταν μία πλούσια και όμορφη κυρία. Απεικονίζεται ως νεαρή γυναίκα και λύκος (βλ. *Vilkmergė*) με συνοδεία λύκων. Σύμφωνα με τον συγγραφέα, η θεά Μεδέινα μπορεί να περιγραφεί ως θεά με θεϊκά και δαιμονικά χαρακτηριστικά. Το καθήκον της δεν είναι να βοηθά τους κυνηγούς, αλλά να προστατεύει το δάσος. Ο *Vykintas Vaitkevičius* εντόπισε πέντε Εκκλησίες στην Ανατολική Λιθουανία (πρώην Δουκάτο της Λιθουανίας) που σχετίζονται με τη λατρεία της θεάς Μεδέινας. Μετά τη μετατροπή της Λιθουανίας σε Χριστιανικής λατρείας χώρα η λατρεία προς τη θεά Μεδέινα μειώθηκε. Η θεά Μεδέινα ήταν παρόμοια με την Ελληνική θεά Άρτεμις και τη Ρωμαϊκή θεά Νταϊάνα, και στην πραγματικότητα μερικές φορές αποκαλούταν Νταϊάνα.

## Δείτε επίσης
* Σλάβικη μυθολογία
* Βάρπουλις
* Περούν

## Παραπομπές
# The Living Goddesses
# Foreword to the Past: A Cultural History of the Baltic People
# "Lithuanian Religion and Mythology"
# "New outlook for Žvėrūna-Medeina"

Κατηγορία:Θεότητες των ζώων
Κατηγορία:Πολιτισμός της Λιθουανίας
Μαρία της Βάδης (1782-1808)

Η **Μαρία** (γερμ. *Marie von Baden*, 7 Σεπτεμβρίου 1782 - 20 Απριλίου 1808) του Οίκου του Τσέρινγκεν ήταν πριγκίπισσα της Βάδης και δούκισσα του Μπράουνσβαϊγκ-Βόλφενμπυττελ.

## Βιογραφία
Η *Μαρία Ελισάβετ Βιλελμίνη* γεννήθηκε στις 7 Σεπτεμβρίου 1782 στην Καρλσρούη, και ήταν το πέμπτο παιδί και κόρη του Κάρολου Λουδοβίκου της Βάδης και της Αμαλίας, κόρης του Λουδοβίκου Θ΄ της Έσσης-Ντάρμστατ.

Την 1η Νοεμβρίου 1802 παντρεύτηκε τον Φρειδερίκο Γουλιέλμο του Μπράουνσβαϊγκ-Βολφενμπύτελ στην Καρλσρούη. Απέκτησαν τρία παιδιά:
*Κάρολος Β΄ (1804 - 1873), Δούκας του Μπράουνσβαϊγκ.
*Γουλιέλμος (1806 - 1884), Δούκας του Μπράουνσβαϊγκ.
*θνησιγενής κόρη (16 Απριλίου 1808).

Πέθανε από επιλόχειο πυρετό τέσσερις ημέρες μετά τη γέννηση της θνησιγενούς κόρης της, στις 20 Απριλίου 1808 στο Μπρούχσαλ σε ηλικία 25 ετών.

## Πρόγονοι

## Πηγές
* Stiftung Residenzschloss Braunschweig, Haus der Braunschweigischen Stiftungen (Hrsg.): *Marie! Die Frau des Schwarzen Herzogs.* Ausstellungskatalog, Braunschweig 2015, ISBN 978-3-00-049405-5.
* Marie Elisabeth Wilhelmine von Baden als Persönlichkeit im ''BLIK – Braunschweiger Leit- und Informationssystem für Kultur'' auf braunschweig.de΄

## Παραπομπές σε πηγές


Κατηγορία:Οίκος του Τσέρινγκεν
Κατηγορία:Οίκος των Γουέλφων
Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες της Βάδης
Κατηγορία:Δούκισσες του Μπράουνσβαϊγκ-Βόλφενμπυτελ
Βλάντισλαφ του Οπόλε

Ο **Βλάντισλαφ**, πολων. Władysław (π. 1225 - 27 Αυγούστου/13 Σεπτεμβρίου 1281/82) από τον Οίκο των Πιαστ-Σιλεσίας-Οπόλε ήταν δούκας του Κάλις (1234-44), του Βιελούν (1234-49) και του Οπόλε-Ρατσίμπους (1246-81/82).

## Βιογραφία
Ήταν ο δευτερότοκος γιος του Καζιμίρ Α΄ δούκα του Οπόλε και της Βιόλας, ίσως Βουλγαρικής καταγωγής.

## Οικογένεια
Νυμφεύτηκε το 1251 την Ευφημία των Πιαστ, κόρη του Βλάντισλαφ δούκα της Μεγάλης Πολωνίας, του Κάλις, κ.ά. και είχε τέκνα:
* Μιέσκο Α΄ 1252/56-1315, δούκας του Ρατσίμπους, Τσέσυν.
* Καζιμίρ 1253/57-1312, δούκας του Οπόλε, Μπύτομ.
* Μπόλκο Α΄ 1258-1313, δούκας του Οπόλε, Νιεμόντλιν.
* Κωνσταντία (;) απεβ. 1351, παντρεύτηκε τον Ερρίκο Δ΄ των Πιαστ-Σιλεσίας τον *Ενάρετο*, δούκα του Βρότσλαφ & υψηλό δούκα της Πολωνίας.
* Πσεμύσλαφ π.1263-1306, δούκας του Ρατσίμπους.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* WŁADYSŁAW I OPOLSKI
* Marek, Miroslav. "Complete Genealogy of the House of Piast". Genealogy.EU.
* Genealogical database by Herbert Stoyan

## Παραπομπές


Κατηγορία:Οίκος των Πιαστ-Σιλεσίας
Άγιος Θερινός

Ο **Άγιος Θερινός** ( ή ), επίσης αναφερόμενος ως **Άγιος Θερινός εκ Βουθρωτού**, ήταν Χριστιανός άγιος η μνήμη του οποίου εορτάζεται στην Αλβανία. Ο Άγιος Θερινός σφαγιάστηκε κατά τη διάρκεια του 3ου αιώνα, αιώνας ο οποίος χαρακτηρίστηκε από τους αντιχριστιανικούς διωγμούς, πιθανώς κατά την περίοδο βασιλείας του Ρωμαίου Αυτοκράτορα Δέκιου (βασίλευσε μεταξύ 249-251). Η μνήμη του εορτάζεται στις 23 Απριλίου.

## Δείτε επίσης
* Βουθρωτό
* Άγιος Δονάτος

## Παραπομπές


Κατηγορία:Άγιοι της Αρχαιότητας
Κατηγορία:Άγιοι της Ορθόδοξης Εκκλησίας
Καζιμίρ Α΄ του Τσέσυν

Ο **Καζιμίρ Α΄**, πολων. Kazimierz I cieszyński (1280/90 - π. 29 Σεπτεμβρίου 1358) από τον Οίκο των Πιαστ-Σιλεσίας-Οπόλε ήταν δούκας του Τσέσυν (από το 1315), του Σέβιες (από το 1337) και του Μπύτομ (από το 1357).

## Βιογραφία
Ήταν ο δευτερότοκος γιος του Μιέσκο Α΄ δούκα του Τσέσυν, Ρατσίμπους και μάλλον της Γκζυμισλάβας Βσεβολόντβνας του Μπελτς, ίσως των Ρουρικιδών.

## Οικογένεια
Νυμφεύτηκε το 1321 την Ευφημία των Πιαστ, κόρη του Τρόιντεν Α΄ δούκα της Μαζοβίας και είχε τέκνα:
* Άννα 1325-1367, παντρεύτηκε τον Βεντσέσλαο Α΄ δούκα της Λεγκνίτσα.
* Βλάντισλαφ 1325/31-1355, απεβ. 24-30 ετών.
* Γιολάντα-Ελένη π.1331-1403, ηγουμένη της Αγ. Κλάρας στην Κρακοβία.
* Μπολέσλαφ π.1331/32-1356, απεβ. 24-25 ετών.
* Πσεμύσλαφ Α΄ 1332/36-1410, δούκας του Τσέσυν.
* Αγνή 1338-1371, παντρεύτηκε τον Κορράδο Β΄ των Πιαστ-Σιλεσίας-Γκλόγκουφ τον *Φαιό*, δούκα της Ολεσνίτσα.
* Ιωάννης 1339/40-1359, απεβ. 19-20 ετών.
* Σιεμόβιτ π.1340-1391, ιππότης στο Τευτονικό Τάγμα, διοικητής και βοηθός ηγούμενος. 
* Ελισάβετ 1340;-1364, ηγουμένη στη Τσεμπνίτσα.

## Παραπομπές


## Πηγές
* Panic, Idzi (2002). Poczet Piastów i Piastówien cieszyńskich. Cieszyn: Urząd Miejski. ISBN 83-917095-4-X.

Κατηγορία:Οίκος των Πιαστ-Σιλεσίας
Ατιγιέ (τραγουδίστρια)

Η **Ντενίζ Ατιγιέ Γιλμάζ** (τουρκική γλώσσα: *Deniz Atiye Yılmaz*, Βρέμη, Δυτική Γερμανία, 22 Νοεμβρίου 1988) είναι Τούρκισσα τραγουδίστρια της ποπ, γνωστή απλά ως **Ατιγιέ** (τουρκικά: *Atiye*). Εκτός από το τραγούδι ασχολείται ως χορεύτρια και ηθοποιός, ενώ υπογράφει τη μουσική και τους στίχους αρκετών από τα κομμάτια της. Κατά τα πρώτα χρόνια της καριέρας της ήταν γνωστή ως **Atiye Deniz**.

## Βιογραφία
Η Ατιγιέ γεννήθηκε το 1988 στη Βρέμη της Δυτικής Γερμανίας. Ο πατέρας της είναι Τούρκος αραβικής καταγωγής από την Αντιόχεια, ενώ η μητέρα της προέρχεται από την Ολλανδία. Στην ηλικία των 8 ετών μετακόμισε με την οικογένειά της στις ΗΠΑ, ενώ τα επόμενα χρόνια έζησε ακόμη στην Τουρκία και την Ολλανδία. Ξεκίνησε από μικρή ηλικία μαθήματα πιάνου και χορού και αργότερα σπούδασε στην καλλιτεχνική σχολή CKE της Ολλανδίας και την Κρατική Όπερα της Σμύρνης. Επιπλέον διδάχτηκε αραβικό τουμπερλέκι (νταρμπούκα) από τον πατέρα της. Εκτός από τουρκικά, γνωρίζει ακόμη ολλανδικά, γερμανικά, αγγλικά και γαλλικά.

Το 2007 η Ατιγιέ κυκλοφόρησε τον πρώτο της προσωπικό δίσκο με τίτλο *Gözyaşlarım* («Τα δάκρυά μου») από τη Sony Music και αναδείχτηκε Καλύτερη Πρωτοεμφανιζόμενη Καλλιτέχνιδα στο πλαίσιο των τουρκικών μουσικών βραβείων Kral TV για το τραγούδι *Don't Think*. Το 2009 κυκλοφόρησε το δεύτερο άλμπουμ της με τίτλο *Atiye*, από το οποίο ξεχώρισαν τα τραγούδια *Muamma*, *Kal* και *Salla* και το 2011 ακολούθησε το τρίτο προσωπικό της άλμπουμ, *Budur*. Παράλληλα, την ίδια χρονιά κέρδισε το βραβείο του Καλύτερου Τούρκου Καλλιτέχνη στα MTV Europe Music Awards. Το 2013 η Ατιγιέ κυκλοφόρησε το άλμπουμ *Soygun Var* και το 2015 πραγματοποίησε σειρά εμφανίσεων στις ΗΠΑ με σκοπό την προώθηση του αγγλόφωνου τραγουδιού της *Come to me*. Παράλληλα τέθηκε στην κυκλοφορία και το κομμάτι *Abrakadabra*. Το 2016 ο κρατικός τηλεοπτικός σταθμός TRT την είχε επιλέξει ως εκπρόσωπο της Τουρκίας σε περίπτωση που η χώρα επέστρεφε στον διαγωνισμό τραγουδιού της Γιουροβίζιον, ενώ το ίδιο έτος η τραγουδίστρια κυκλοφόρησε το σινγκλ *İnşallah Canım Ya*. Τα επόμενα χρόνια ακολούθησαν τα σινγκλ *We Got That La* (2017), *Hisset* (2018), *Tom Tom* (2019) κλπ.

Πέρα από τη μουσική της καριέρα, η Ατιγιέ ασχολείται περιστασιακά και με την ηθοποιία. Μεταξύ άλλων, έχει εμφανιστεί το 2013 στην τουρκική ταινία *Bu İşte Bir Yalnızlık Var*, ενώ το 2016 πρωταγωνίστησε στο  - επίσης τουρκικό - φιλμ *Bana Git De*, σε σκηνοθεσία του Χαντάν Οζτούρκ. 

## Παραπομπές

## Εξωτερικοί σύνδεσμοι

*

Κατηγορία:Τούρκοι τραγουδιστές
Κατηγορία:Τούρκοι μουσικοί
Κατηγορία:Στιχουργοί
Κατηγορία:Γερμανοί τουρκικής καταγωγής
Κατηγορία:Τούρκοι αραβικής καταγωγής
Κατηγορία:Ολλανδοί τραγουδιστές
Κατηγορία:Γερμανίδες τραγουδίστριες
Πσεμύσλαφ Α΄ του Τσέσυν

Ο **Πσεμύσλαφ Α΄** ο *Μεταφερόμενος*, πολων. Przemysław I *Noszak*, książę Cieszyński (1332/36 - 23 Μαΐου 1410) από τον Οίκο των Πιαστ-Σιλεσίας-Οπόλε ήταν δούκας του Τσέσυν-Μπύτομ-Σιέβιεζ (1358· το 1368 έχασε το Σιέβιεζ και το 1405 το Μπύτομ), του ημίσεως του Γκλόγκουφ & Στσινάβα (1384-1404, 1406-1410) και του Τόσεκ (από το 1401).

## Βιογραφία
Ήταν ο τρίτος γιος του Καζιμίρ Α΄ δούκα του Τσέσυν, Σιέβιεζ, Μπύτομ και της Ευφημίας των Πιαστ, κόρης του Τρόιντεν Α΄ δούκα της Μαζοβίας.

## Οικογένεια
Νυμφεύτηκε το 1360 την Ελισάβετ των Πιαστ-Σιλεσίας-Οπόλε, κόρη του Μπολέσλαφ δούκα του Μπύτομ και είχε τέκνα:
* Πσεμύσλαφ π.1362-1406, δούκας του ημίσεως του Γκλόγκουφ & Στσινάβα.
* Μπολέσλαφ Α΄ π.1363-1431, δούκας του Τσέσυν.
* Μαργαρίτα π.1365/70-1413, παντρεύτηκε τον σερ Σίμωνα Μπίγκοντ ντε Φέλμπριγκ, ιππότη της Περικνημίδος και σημαιοφόρου του Ριχάρδου Β΄ της Αγγλίας.
* Άννα πριν το 1374-1405/20;, παντρεύτηκε τον Ερρίκο Θ΄ των Πιαστ-Σιλεσίας δούκα του Μπζεγκ, Λούμπιν, Χόινουφ, Ολάβας.

## Πηγές
* Biermann, Gottlieb (1894). Geschichte des Herzogthums Teschen. Teschen: Verlag und Hofbuchhandlung Karl Prochaska.
* Panic, Idzi (2002). Poczet Piastów i Piastówien cieszyńskich. Cieszyn: Urząd Miejski. ISBN 83-917095-4-X.
* Cawley, Charles, SILESIA, Medieval Lands database, Foundation for Medieval Genealogy,[self-published source][better source needed]
* Genealogical database by Herbert Stoyan
* Marek, Miroslav. "Complete Genealogy of the House of Piast". Genealogy.EU.[self-published source][better source needed]
* PRZEMYSŁ I NOSZAK (CIESZYŃSKI)

## Παραπομπές


Κατηγορία:Οίκος των Πιαστ-Σιλεσίας
Πσεμύσλαφ του Οσβιέντσιμ

Ο **Πσέμισλαφ**, πολων. (1396 - 7 Απριλίου 1434) από τον Οίκο των Πιαστ-Σιλεσίας-Οπόλε ήταν δούκας του Γκλόγκουφ & Στσινάβα (από το 1404) και δούκας του Οσβιέντσιμ (1405-06).

## Βιογραφία
Ήταν ο πρωτότοκος γιος του Πσέμισλαφ Α΄ δούκα του Τσέσυν και της Ελισάβετ των Πιαστ-Σιλεσίας-Οπόλε, κόρης του Μπολέσλαφ δούκα του Μπύτομ.

## Οικογένεια
Νυμφεύτηκε μία -αγνώστου σε εμάς ονόματος- γυναίκα και είχε τέκνα:
* Καζιμίρ Α΄ 1396-1434, δούκα του Οσβιέντσιμ, Τόσεκ, Στσέλιν.

## Πηγές
* Marek, Miroslav. "Complete Genealogy of the House of Piast". Genealogy.EU.[self-published source][better source needed]
* Cawley, Charles, SILESIA, Medieval Lands database, Foundation for Medieval Genealogy,[self-published source][better source needed]
* Genealogy of the Dukes of Cieszyn

Κατηγορία:Οίκος των Πιαστ-Σιλεσίας
Καζιμίρ Α΄ του Οσβιέντσιμ

Ο **Καζιμίρ Α΄**, πολων. Kazimierz I Oświęcimski (1396 - 7 Απριλίου 1434) από τον Οίκο των Πιαστ-Σιλεσίας-Οπόλε ήταν δούκας του Οσβιέντσιμ (από το 1406· υπό επιτροπεία ως το 1414), κυβερνήτης του Τόσεκ (από το 1414) και του Στσέλιν (1416-27).

## Βιογραφία
Ήταν το μόνο τέκνο του Πσεμύσλαφ δούκα του Οσβιέντσιμ & του ημίσεως του Γκλόγκουφ-Στσινάβα και μίας -αγνώστου σε εμάς ονόματος- γυναίκας.

## Οικογένεια
Νυμφεύτηκε το 1417 την Άννα των Πιαστ-Σιλεσίας-Γκλόγκουφ, κόρης του Ερρίκου Η΄ του Ζάγκαν-Γκλόγκουφ και είχε τέκνα:
* Βεντσέσλοας Α΄ π.1418-1468, δούκας του Οσβιέντσιμ.
* Πσεμύσλαφ 1425-1484, δούκας του Τόσεκ.
* Ιωάννης Δ΄ 1426/30-1497, δούκας του Οσβιέντσιμ.

## Πηγές
* Genealogical databse by Herbert Stoyan
* Marek, Miroslav. "Complete Genealogy of the House of Piast". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy.
* Genealogy of the House of Cieszyn

Κατηγορία:Οίκος των Πιαστ-Σιλεσίας
Βεντσέσλαος Α΄ του Ζάτορ

Ο **Βεντσέσλαος Α΄**, πολων. Wacław I Zatorski (π. 1418 - πριν τις 29 Ιουλίου 1468) από τον Οίκο των Πιαστ-Σιλεσίας-Οπόλε ήταν δούκας του Οσβιέντσιμ (1434-45, με τους αδελφoύς του ως συγκυβερνήτες) και του Ζάτορ (1445-68).

## Βιογραφία
Ήταν ο πρωτότοκος γιος του Καζιμίρ Α΄ δούκα του Οσβιέντσιμ, Τόσεκ, Στζέλιν και της Άννας των Πιαστ-Σιλεσίας-Γκλόγκουφ, κόρης τοy Ερρίκου Η΄ δούκα του Ζάγκαν-Γκλόγκουφ. 

## Οικογένεια
Νυμφεύτηκε π. το 1450 τη Μαρία/Μαργαρίτα (απεβ. μετά το 1468), κόρη του Ούρμπαν Κοπτσόβσκι, ευγενούς από το Σιέβιεζ. Ο gάμος δεν ήταν δυναστικός. Είχε τέκνα:
* Καζιμίρ Β΄ π.1450-1490, δούκας του Ζάτορ. 
* Βεντσέσλαος Β΄ 1450/55-1487, δούκας του Ζάτορ.
* Ιωάννης Ε΄ 1455-1513, δούκας του Ζάτορ.
* Βλάντισλαφ 1455-1494, δούκας του Ζάτορ, Βαντοβίτσε.
* Σοφία απεβ. π.1466, Αικατερίνη απεβ. π.1466, Αγνή απεβ. μετά τις 21 Οκτ. 1465.

## Πηγές
* Marek, Miroslav. "Complete Genealogy of the House of Piast". Genealogy.EU.
* Genealogical database by Herbert Stoyan
* Cawley, Charles, SILESIA, Medieval Lands database, Foundation for Medieval Genealogy.
* WACŁAW I ZATORSKI (OŚWIĘCIMSKI)

Κατηγορία:Οίκος των Πιαστ-Σιλεσίας
Ιωάννης Ε΄ του Ζάτορ

Ο **Ιωάννης Ε΄**, πολων. Jan V Ζatorski (1455 - 17 Σεπτεμβρίου 1513) από τον Οίκο των Πιαστ-Σιλεσίας ήταν δούκας του Ζάτορ (1468-74, με τους αδελφούς του ως συγκυβερνήτες) και του ημίσεως του Ζάτορ (1474-1513· ο αδελφός του ήταν συγκυβερνήτης το 1474-82).

## Βιογραφία
Ήταν ο τρίτος γιος του Βετσέσλαου Α΄ δούκα του Ζάτορ και της Μαρίας, κόρης του Ούρμπαν Κοπτσόβσκι, ευγενούς από το Σιέβιερζ.

## Οικογένεια
Νυμφεύτηκε το 1477 τη Βαρβάρα των Πιαστ-Σιλεσίας, κόρη του Μπολέσλαφ Β΄ δούκα του Τσέσυν. Δεν απέκτησαν απογόνους.

Από μία μη νόμιμη σχέση είχε ένα φυσικό τέκνο:
* (νόθος) Ιωάννης.

## Παραπομπές


## Πηγές
* Marek, Miroslav. "Complete Genealogy of the House of Piast". Genealogy.EU.
* Chronological Dates in Stoyan
* Cawley, Charles, SILESIA, Medieval Lands database, Foundation for Medieval Genealogy.
* Genealogy of Dukes of Cieszyn

## Εξωτερικοί σύνδεσμοι
* 

Κατηγορία:Οίκος των Πιαστ-Σιλεσίας
Μπαμπακούλα Αιτωλοακαρνανίας

Η **Μπαμπακούλα** Μεσολογγίου είναι οικισμός της Περιφερειακής Ενότητας Αιτωλοακαρνανίας, στην Περιφέρεια Δυτικής Ελλάδας και έχει 2 κατοίκους, σύμφωνα με την Απογραφή του 2011.

## Πληροφορίες
Η Μπαμπακούλα ανήκει στη Δημοτική Κοινότητα Μεσολογγίου, υπάγεται στη Δημοτική Ενότητα Ιεράς Πόλης Μεσολογγίου, του Δήμου Ιεράς Πόλης Μεσολογγίου και βρίσκεται σε υψόμετρο 0 μέτρων. Αναγνωρίσθηκε ως οικισμός στις 17-03-1991.

## Παραπομπές


Κατηγορία:Δήμος Ιεράς Πόλεως Μεσολογγίου
Κατηγορία:Δήμος Μεσολογγίου
Κατηγορία:Μεσολόγγι
Μιέσκο Α΄ του Τσέσυν

Ο **Μιέσκο Α΄**, πολων. Mieszko cieszyński (1252/56 - 27 Ιουνίου 1315) από τον Οίκο των Πιαστ-Σιλεσίας-Οπόλε ήταν δούκας του Ρατσίμπους (1282-90, με τον αδελφό του ως συγκυβερνήτη) και 1ος δούκας του Τσέσυν (1290-1315).

## Βιογραφία
Ήταν ο πρωτότοκος γιος του Βλάντισλαφ δούκα του Οπόλε και της Ευφημίας των Πιαστ, κόρης του Βλάντισλαφ δούκα της Μεγάλης Πολωνίας, Κάλις, κ.ά.

## Οικογένεια
Νυμφεύτηκε το 1275-80 ίσως τη Γκζυμισλάβα, μάλλον των Ρουρικιδών, και είχε τέκνα:
* Βλάντισλαφ 1275/80-1324, δούκας του Οσβιέντσιμ.
* Καζιμίρ Α΄ 1280/90-1358, δούκας του Τσέσυν.
* Βιόλα π.1291-1317, παντρεύτηκε πρώτα τον Βεγκέσλαο Γ΄ των Πρεμυσλιδών βασιλιά της Βοημίας, Ουγγαρίας, Πολωνίας και μετά τον Πέτρο Α΄ του Ρόζενμπεργκ.

## Παραπομπές


## Πηγές
* Panic, Idzi (2002). Poczet Piastów i Piastówien cieszyńskich. Cieszyn: Urząd Miejski. ISBN 83-917095-4-X.

## Εξωτερικοί σύνδεσμοι
* 

Κατηγορία:Οίκος των Πιαστ-Σιλεσίας
Δημήτρης Λάιος

Ο **Δημήτριος Λάιος** (1925 - 19 Ιουνίου 1981) ήταν Έλληνας πολιτικός, δήμαρχος Γρεβενών από το 1964 ως το 1967. 

## Σταδιοδρομία
Γεννήθηκε το 1925 και σπούδασε με υποτροφία στη Νομική Σχολή Αθηνών. Με το πέρας των σπουδών του, δραστηριοποιήθηκε επαγγελματικά στο εμπόριο. Η αγάπη του για την πολιτική και την Δημοκρατία, αλλά κυρίως το έντονο ενδιαφέρον του για τον τόπο καταγωγής του, τα Γρεβενά, ήταν οι παράγοντες που τον ώθησαν να ασχοληθεί ενεργά με τα κοινά και ειδικά με την τοπική αυτοδιοίκηση. 

Κέρδισε τις δημοτικές εκλογές του 1964 και ανέλαβε δήμαρχος Γρεβενών, υπηρετώντας ως το 1967, οπότε αντικαταστάθηκε από τη χούντα.  Συνελήφθη τον Απρίλιο του 1967 και φυλακίστηκε για αντίσταση που προέβαλε ενάντια στην δικτατορία.  Ήταν υποψήφιος βουλευτής με το ΠΑΣΟΚ στα Γρεβενά το 1974 και έλαβε 1.838 ψήφους, χωρίς να εκλεγεί. 
Πέθανε σε ηλικία 55 ετών στη Θεσσαλονίκη στις 19 Ιουνίου του 1981.

## Παραπομπές


Κατηγορία:Δήμαρχοι Γρεβενών
Κορράδος Α΄ του Γκλόγκουφ

Ο **Κορράδος Α΄**, πολων. Konrad I Głogowski (π.  1228 - 6 Αυγούστου 1273/74) από τον Οίκο των Πιαστ-Σιλεσίας-Γκλόγκουφ ήταν ο 1ος δούκας του Γκλόγκουφ (1251-1273/74). Έγινε ο ιδρυτής του ομώνυμου κλάδου.

## Βιογραφία
Ήταν ο τέταρτος γιος του Ερρίκου Β΄ υψηλού δούκα της Πολωνίας & δούκα της Σιλεσίας, Κρακοβίας, κ.ά. και της Άννας των Πρεμυσλιδών, κόρης του Ότακαρ Α΄ της Βοημίας.

## Οικογένεια
Νυμφεύτηκε πρώτα το 1249 τη Σαλώμη των Πιαστ, κόρης του Βλάντισλαφ δούκα της Μεγάλης Πολωνίας, του Κάλις, Πόζναν, κ.ά. και είχε τέκνα:
* Άννα 1250.52-1271, παντρεύτηκε τον Λουδοβίκο Β΄ των Βίττελσμπαχ δούκα της Άνω Βαυαρίας.
* Ερρίκος Γ΄ 1251/60-1309, δούκας του Γκλόγκουφ.
* Κορράδος Β΄ 1252/65-1304, δούκας της Στσινάβα, Ζάγκαν & πατριάρχης της Ακουιλέια.
* Ευφημία 1254-πριν το 1275, παντρεύτηκε τον Αλβέρτο Α΄ κόμη της Γκορίτσια.
* Πσέμκο Α΄ 1255/65-1289, δούκας του Ζάγκαν & Στσινάβα.
* Χέντβιχ 1265-1318, ηγουμένη στο αββαείο της Αγ. Κλάρας στο Βρόκλαφ.

Το 1267 απεβίωσε η Σαλώμη και ο Κορράδος Α΄ έκανε ως το 1271 δεύτερο γάμο, με τη Σοφία των Βέττιν, κόρη του Θεοδώριχου μαργράβου του Λάντσμποεργκ. Δεν απέκτησαν απογόνους.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast: Głogów". Genealogy.EU.
* Chronological Dates in Stoyan[permanent dead link] ("object not found" 7 Jan 2020)
* KONRAD I GŁOGOWSKI

## Παραπομπές


Κατηγορία:Οίκος των Πιαστ-Σιλεσίας
Μιέσκο Β΄ ο Παχύς

Ο **Μιέσκο Β΄** ο *Παχύς*, πολων. Mieszko II Otyły (π. 1220 - 22 Οκτωβρίου 1246) από τον Οίκο των Πιαστ-Σιλεσίας-Οπόλε ήταν δούκας του Οπόλε-Ρατσίμπους (από το 1230) και του Κάλις-Βιέλουν (1234-39, με τον αδελφό του ως συγκυβερνήτη).

## Βιογραφία
Ήταν ο πρωτότοκος γιος του Καζιμίρ Α΄ δούκα του Οπόλε και της Βιόλας, μάλλον από τη Βουλγαρία.

## Οικογένεια
Νυμφεύτηκε τη Γιούντιτ/Ιουδήθ των Πιαστ (1222/25-1257/65), κόρη του Κορράδου Α΄ δούκα της Μαζοβίας. Δεν απέκτησαν απογόνους.

## Πηγές
* Marek, Miroslav. "Complete Genealogy of the House of Piast". Genealogy.EU.
* Genealogical database by Herbert Stoyan
* MIESZKO II OTYŁY
* Cawley, Charles, SILESIA, Medieval Lands database, Foundation for Medieval Genealogy.

## Παραπομπές


Κατηγορία:Οίκος των Πιαστ-Σιλεσίας
Προπατορικό αμάρτημα (Μαζολίνο)

Το **Προπατορικό αμάρτημα** (στα ιταλικά: **La Tentazione di Adamo ed Eva** ή **Peccato originale**) είναι νωπογραφία του Μαζολίνο, στο Παρεκκλήσι Μπρανκάτσι, στην Εκκλησία Σάντα Μαρία Ντελ Κάρμινε, στη Φλωρεντία.

Βρίσκεται στο δεξιό μέρος του παρεκκλησιού ακριβώς απέναντι από την Εκδίωξη από τον Παράδεισο, του Μαζάτσο. Έχει 2,60μ. ύψος και 88 εκ. πλάτος και χρονολογείται το 1424 -1425. Στη διάρκεια των αιώνων υπέστη αλλοιώσεις: το 1642 πάνω στα σώματα του Αδάμ και της Εύας ζωγραφίστηκαν φύλλα συκιάς ενώ από τη πυρκαγιά του 1771, που κατέστρεψε μεγάλο μέρος της εκκλησίας, καλύφθηκε με κάπνα. Τελικά μετά τις εργασίες αποκατάστασης, το διάστημα 1983 -1990, αποκαλύφθηκε η νωπογραφία με τα αρχικά της χρώματα.

Στο έργο του Μαζολίνο ο Αδάμ και η Εύα απεικονίζονται όρθιοι και γυμνοί στραμμένοι ο ένας προς τον άλλον. Η Εύα στο ένα χέρι έχει τον απαγορευμένο καρπό και ετοιμάζεται να τον φάει ενώ με το άλλο κρατά το δέντρο της γνώσης του καλού και του κακού, από το οποίο κρέμεται το φίδι, που είναι ζωγραφισμένο με γυναικείο κεφάλι. Το σκούρο φόντο τονίζει την πλαστικότητα των σωμάτων ενώ η προσπάθεια να αποδοθούν με ακρίβεια τα ανατομικά χαρακτηριστικά των σωμάτων θυμίζει τα αρχαία αγάλματα. Οι κινήσεις των σωμάτων χαρακτηρίζονται από αρμονία και τα πρόσωπα των προπατόρων έχουν μια ήρεμη έκφραση σε αντίθεση με την *Εκδίωξη από τον Παράδεισο*, του Μαζάτσο. Με το διαφορετικό τρόπο αποτύπωσης των προσώπων και των σωμάτων στα δύο έργα παρουσιάζεται η κατάσταση στην οποία ήταν οι άνθρωποι πριν και μετά το προπατορικό αμάρτημα αντίστοιχα.

## Βιβλιογραφία
* John T. Spike, Masaccio, Rizzoli libri illustrati, Milano 2002 
* Mario Carniani, La Cappella Brancacci a Santa Maria del Carmine, in AA.VV., Cappelle del Rinascimento a Firenze, Editrice Giusti, Firenze 1998.
* Pierluigi De Vecchi ed Elda Cerchiari, I tempi dell'arte, volume 2, Bompiani, Milano 1999. 

Κατηγορία:Τοιχογραφίες
Κατηγορία:Έργα αναγεννησιακής ζωγραφικής
Κατηγορία:Φλωρεντία
Κοντσίτα Μπαουτίστα

Η **Μαρία Κονθεπιόν Μπαουτίστα Φερνάντεθ** (γεννημένη 27 Οκτωβρίου 1936, Σεβίλλη) γνωστή ως **Κοντσίτα Μπαουτίστα** είανι Ισπανή τραγουδίστρια και ηθοποιός, γνωστή για τις συμμετοχές της στη Eurovision το 1961 και το 1965.

Η Μπαουτίστα μετακόμισε από την Ανδαλουσία στη Μαδρίτη στα εφηβικά της χρόνια και γρήγορα έγινε ηθοποιός, κάνοντας εμφανίσεις σε κινηματογραφικές ταινίες τη δεκαετία του 1950. Ταυτόχρονα, κέρδισε τη φήμη ως διερμηνέας της Ανδαλουσιανής μουσικής και κέρδισε συμβόλαιο ηχογράφησης με την ετικέτα της Columbia.

Το 1961, η Μπαουτίστα συμμετείχε στην επιλογή για το ντεμπούτο της Eurovision στην Ισπανία με το τραγούδι "Estando contigo", το οποίο επιλέχθηκε ως εκπρόσωπος της χώρας για τον έκτο διαγωνισμό τραγουδιού της Eurovision, που πραγματοποιήθηκε στις Κάννες της Γαλλίας στις 18 Μαρτίου. Το "Estando contigo" σχεδιάστηκε ως το εναρκτήριο τραγούδι του διαγωνισμού και στο τέλος της ψηφοφορίας τερμάτισε στην 9η θέση από τις 16 συμμετοχές.

Το 1965, η Μπαουτίστα πέρασε από μια πολύ περίπλοκη διαδικασία επιλογής για να κερδίσει το ισπανικό εισιτήριο για τη Eurovision για δεύτερη φορά με το "Qué bueno, qué bueno", και προχώρησε στη Eurovision που πραγματοποιήθηκε στις 20 Μαρτίου στη Νάπολη. Το "Qué bueno, qué bueno" ήταν ένα από τα τέσσερα τραγούδια (μαζί με αυτά από τη Γερμανία, το Βέλγιο και τη Φινλανδία) που δεν κατάφεραν να σκοράρουν ούτε ένα βαθμό, αντιπροσωπεύοντας το δεύτερο "nul points" (μηδέν βαθμοί) της Ισπανίας μετά τον Βίκτορ Μπαλαγκέρ το 1962.

Τα τελευταία χρόνια, ηΜπαουτίστα σφυρηλάτησε μια επιτυχημένη καριέρα ηχογραφήσεων και περιοδείας στη Λατινική Αμερική, την Ιταλία, την Ελλάδα και την Τουρκία καθώς και στην Ισπανία.

## Φιλμογραφία

## Παραπομπές

## Επιπλέον ιστοσελίδες

* Biography  (Spanish)

Κατηγορία:Ισπανοί ηθοποιοί
Κατηγορία:Ισπανοί τραγουδιστές
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Ισπανία
Κατηγορία:Διαγωνισμός Τραγουδιού Eurovision 1961
Κατηγορία:Διαγωνισμός Τραγουδιού Eurovision 1965